**OMAVALVONTASUUNNITELMA**

Päivitetty 2.11.2023

**Fysioterapeutti Iiro Härkönen**

Y-tunnus: 2554001-1

Yksityinen fysioterapiapalvelujen tuottaja

**1. Palveluntuottajan yhteystiedot**

Urheilufysioterapeutti (sert.) Iiro Härkönen

Haukitie 6 A, 54915 Saimaanharju

0407231688

[iiro@fysioiiro.fi](mailto:iiro@fysioiiro.fi)

www.fysioiiro.fi

**2. Toiminnasta vastaava vastuuhenkilö**

**Iiro Härkönen, fysioterapeutti (AMK)**

Aluehallintoviraston ja Valviran lupa ja päivämäärä: 26.2.2016

**Vakuutukset**

Yrityksen vastuu, oikeusturva ja potilasvakuutus on Suomen Fysioterapeuttien kautta Turvan vakuuttama. Tapaturmavakuutus ja hoitokuluvakuutus LähiTapiolassa. Yrittäjän eläkevakuutus ELOssa. Potilasasiamiesasioissa yhteistyössä Suomen Fysioterapeutit.

**3. Toimiala**

* Yksityiset fysioterapiapalvelut

**Palvelut**

* Urheilufysioterapia, tuki-ja liikuntaelinfysioterapia, faskiamanipulaatio, hieronta, kuntoutus

**4. Toiminta-ajatus, arvot, toimintaperiaatteet**

* Toiminta-ajatuksena on tuottaa laadukkaita ja monipuolisia fysioterapiapalveluja Etelä- Karjalan alueella. Tällä hetkellä toiminta- alue on Taipalsaari, Lappeenranta, Lemi ja Savitaipale.
* Fysioterapia perustuu asiakkaan haastattelulla ja tutkimisella saatavaan informaatioon. Huolellisella haastattelulla ja tutkimisella selvitetään toimintakykyä rajoittavat tekijät sekä yksilön oma motivaatio ja voimavarat. Tärkeää on selvittää perussairaudet, rajoitteet, kivut ja niiden vaikutus toimintakykyyn. Hoitosuunnitelma laaditaan yhdessä asiakkaan kanssa haastattelun ja tutkimisen pohjalta asiakkaan toimintakykyä tukemaan.
* Fysioterapian tarkoituksena on aktivoida asiakasta omaehtoiseen liikuntaan ja aktiivisuuteen, millä saavutetaan pidempiaikaista hyötyä toimintakyvyssä. Liikkuvuus-, voima- ja kestävyysharjoittelu on tässä avainasemassa. Kuitenkin akuuteissa kiputilanteissa tai toimintakyvyn heikentyessä tärkeintä on saada kipu ja sen hetkinen toimintarajoite pois, jotta harjoittelu onnistuu.
* Fysioterapia perustuu tutkimustietoon ja valideihin käytäntöihin, joilla on saatu näyttöön perustuvaa tulosta aikaiseksi kuntoutuksessa
* Loppupeleissä asiakkaan elämänlaatu on tärkeintä, mittarilla saatu asteluku kehon osasta on taas toissijainen tieto
* Fysioterapian työkaluja on mm.

\* **terapeuttinen harjoittelu**

- ennaltaehkäisevä

- kuntouttava

**\* manuaalinen terapia**

- nivelkäsittelyt

- hieronta

- faskiamanipulaatio

**\* ohjaus ja neuvonta**

- konsultaatio

- harjoitusohjelma

- moniammatillinen yhteistyö

**5. Omavalvonnan organisointi, johtaminen ja vastuuhenkilöt**

* Omavalvonnasta vastaa Iiro Härkönen

**6. Asiakkaan ja omaisen osallistuminen sekä asiakaspalaute**

* Asiakas osallistuu aktiivisesti fysioterapiaan ja sen suunnitteluun. Yhdessä laaditaan hoitosuunnitelma, joka pohjautuu asetettuihin tavoitteisiin.
* Omaiset, etenkin omaishoitaja ovat mukana terapian suunnittelussa mahdollisuuksien mukaan. Terapian yhteydessä katsotaan läpi kotona suoritettavat arkiset asiat ja pohditaan optimaalisia toimintatapoja näiden suorittamiseen. Esimerkiksi peseytyminen, siirtymiset, ruokailut jne. Asiakkailta kerätään asiakaspalautetta suullisesti hoitokertojen aikana ja palautetta otetaan vastaan myös puhelimitse ja sähköpostitse. Palautteen pohjalta terapiaa kehitetään jatkuvasti kerta kerralta.

**7. Riskien tunnistaminen, ehkäisy ja korjaavat toimenpiteet sekä asiakasturvallisuus**

Riskejä pyritään välttämään ennalta mahdollisimman paljon. Toimitilat on suunniteltu helppokulkuisiksi ja mahdollistaa esim. pyörätuolilla pääsyn terapiaan. Jatkuva kouluttautuminen pitää tiedot ja taidot ajan tasalla. Ensiavun suhteen minulla on armeijasta SPR EA- 3 tason tiedot ja taidot lääkintämiehenä. Näitä taitoja ylläpidän päivittämällä EA ½- kursseja. Ensiapulaukku sijaitsee terapiatiloissa.

Terapiassa tärkeää on haastattelu ja taustatietojen kerääminen, jotta terapia voidaan suunnitella ja toteuttaa asiakkaalle turvallisesti ja tehokkaasti perussairaudet ja rajoitteet huomioon ottaen. Asiakkaan oma lääkitys esim. Nitrot on oltava mukana tarpeen vaatiessa hoitotilanteessa.

Poikkeustilanteessa esimerkiksi tulipalossa pelastetaan ensin henkilöt ja suoritetaan alkusammutustoimenpiteet turvallisuuden sallimissa puitteissa. Edellä mainituissa tapauksissa ja sairaskohtauksissa soitetaan yleiseen hätänumeroon 112 ja tarvittaessa annetaan hätäensiapua. Turvallisuutta uhkaavissa tilanteissa kuten ulkopuolisen henkilön uhatessa henkilökuntaa tai asiakaskuntaa, otetaan yhteyttä poliisiin ja toimitaan ohjeiden mukaan. Ensisijaisesti pyritään lukitsemaan ovet ja estämään uhkaavan henkilön sisääntulo. Esimerkiksi huumausaineiden vaikutuksen alaisen tai uhkaavan henkilön kanssa pyritään ensisijaisesti keskustelemaan ja purkamaan uhkaava tilanne, tarvittaessa omaa tai muiden terveyttä uhkaavissa tilanteissa käytetään tarvittavaa voimaa. Ympäristö- ja luonnonkatastrofeissa esimerkiksi säteilylle altistavassa vaaratilanteessa noudatetaan viranomaisten antamia ohjeita.

**8. Palvelun sisällön omavalvonta**

**Asiakkaan asema, oikeudet ja oikeusturva**

* Fysioterapia on asiakaslähtöistä ja toteutetaan tavoitteiden ja toiveiden mukaan. Kaikkia asiakkaita kohdellaan tasa-arvoisesti ja hoidossa pyritään mahdollisimman hyvään lopputulokseen. Asiakkaalla on oikeus päättää terapian käyntikertojen tiheydestä ja hoitosuhteen kestosta. Oikeudet perustuvat lakiin potilaan asemasta ja oikeuksista.
* Ongelmatilanteissa asiakas voi olla yhteydessä EKHVAn potilasasiamieheen. Ensisijaisesti pyritään ratkaisemaan ongelmat ja reklamaatiot asiakkaan ja palveluntarjoajan kesken.
* EKHVAn potilasasiamiehen yhteystiedot:

Heli Tiusanen

potilas- ja sosiaaliasiavastaava

puh. 044 748 5306

Taija Kuokkanen

potilas ja sosiaaliasiavastaava

puh. 050 555 8553

**9. Asiakastietojen käsittely**

* Asiakastietoja käsitellään luottamuksellisesti ja vaitiolo- ja salassapitovelvollisuutta kunnioittaen. Asiakastiedot Ajas Pro- asiakastietojärjestelmään, jolla on korkeat kriteerit tietojen keräämisen suhteen. Vain hoidon kannalta välttämättömät tiedot tallennetaan. Tietoja ei luovuteta ulkopuolisten nähtäväksi. Asiakkaalla on halutessaan oikeus tietojensa tarkasteluun. Tietojen luovuttamiseen jollekin toiselle taholle, tulee olla asiakkaan kirjallinen suostumus.

**10. Omavalvontasuunnitelman päivittäminen**

* Omavalvontasuunnitelmasta ja sen päivittämisestä vastaa Iiro Härkönen. Päivittäminen suoritetaan vuosittain tai useammin tarpeen vaatiessa.

4.3.2024\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Fysioterapeutti Iiro Härkönen\_\_\_\_\_\_

Päiväys ja allekirjoitus